Quanne stavane le conzultaziune ordinarie (chidde ogne mese), cengate vuleve puteve cercà response e 'u sacrifice ca pigghiavane le rite ere offerte da 'a cetate de Delfi; pe quanne riguarde 'nvece le conzultaziune ""straordinarie"", 'u sacrificie ca avenève apprime ere a spese probbie de quidde ca cercave 'u conziglie, e ce ere furastiere, puteve condinuà sulamende ce ere accumbagnate da 'nu prosenne de Delfi. L'irdine d'a consultazione sceve seconne regole riggide assaije: Le Grice, le cetadine de Delfi tenèvane 'a precedenze, pò avenèvane le cetadine de l'anfizionia pilaio-delfica. Ce avesse accappate ca stavane doje cu 'u stesse deritte, se menave 'u cunde. 'A cetate de Delfi, se mandeneve 'u deritte de recanoscere pe decrete 'a promanzie (προμαντεία), ca ere 'a possibbilità date a 'nu conzultande de essere ricevute da l'oracole apprime de otre.